PATVIRTINTA

Valstybės sienos apsaugos tarnybos

prie Lietuvos Respublikos vidaus reikalų

ministerijos vado

įsakymu Nr.

**RESPUBLIKINIO MOKSLEIVIŲ PIEŠINIŲ KONKURSO „KETURI METŲ LAIKAI PASIENYJE“ NUOSTATAI**

**I SKYRIUS**

**BENDROSIOS NUOSTATOS**

1.Respublikinio moksleivių piešinių konkurso „Keturi metų laikai pasienyje“ nuostatai nustato respublikinio moksleivių piešinių konkurso „Keturi metų laikai pasienyje“ (toliau – konkursas, renginys) organizavimo, eigos, dalyvių vertinimo ir apdovanojimo tvarką.

2. Konkursas organizuojamas siekiant skatinti jaunimo užimtumą, pabrėžiant pilietiškumą, laisvės svarbą, meilę Tėvynei, formuoti teigiamą pasieniečio profesijos įvaizdį visuomenėje, populiarinti ją bendrojo lavinimo mokyklose.

**II SKYRIUS**

**KONKURSO TIKSLAS IR UŽDAVINIAI**

3. Konkurso tikslas – išrinkti kūrybiškiausius, originaliausius, atlikimo technika išsiskiriančius piešinius, atitinkančius konkurso temą – „Keturi metų laikai pasienyje“. Konkurso dalyviai gali pasirinkti norimą metų laiką arba atvaizduoti visus keturis metų laikus. Piešiniuose turi atsispindėti, kaip dalyvių akimis pasieniečių darbas ir gyvenimas vyksta įvairiais metų laikais.

4. Konkurso uždaviniai:

4.1. skatinti moksleivių kūrybiškumą, vaizduotę, ugdyti jų pilietiškumą ir patriotizmą;

4.2. gerinti glaudesnį Valstybės sienos apsaugos tarnybos prie Lietuvos Respublikos vidaus reikalų ministerijos (toliau – tarnyba) pasienio rinktinių pareigūnų bei darbuotojų ir moksleivių bendradarbiavimą;

4.3. organizuoti moksleiviams prasmingą ir turiningą laisvalaikio praleidimo būdą;

4.4. populiarinti pasieniečio profesiją, pilietines ir patriotines moksleivių kūrybos idėjas.

**III SKYRIUS**

**KONKURSO ORGANIZATORIAI IR DALYVIAI**

5. Konkurso organizatorius – tarnybos Pasieniečių mokykla ir konkurso vertinimo komisija (toliau – komisija).

6. Komisiją ir tarnybos Vilniaus, Varėnos, Pagėgių ir Pakrančių apsaugos pasienio rinktinių konkurso vertinimo pakomises (toliau – pakomisės) sudaro ne mažiau kaip keturi nariai.

7. Konkurso dalyviai – tarnybos Vilniaus, Varėnos, Pagėgių ir Pakrančių apsaugos pasienio rinktinių veiklos teritorijose įsikūrusių bendrojo lavinimo mokyklų 1–8 klasių moksleiviai, suskirstyti į dvi amžiaus grupes:

7.1. 1–4 klasių;

7.2. 5–8 klasių.

**IV SKYRIUS**

**KONKURSO ORGANIZAVIMAS**

8. Konkursas prasideda 2024 m. rugsėjo 18 d. ir trunka iki 2024 m. spalio 18 d.

9. Konkurso dalyviai iki 2024 m. spalio 18 d. piešinius atsiunčia tarnybos pasienio rinktinių bendruomenės pareigūnams, koordinuojantiems renginį: Vilniaus pasienio rinktinėje – Jolitai Kuncaitienei, el. p. jolita.kuncaitiene@vsat.vrm.lt, Varėnos pasienio rinktinėje – Gražinai Čižienei, el. p. grazina.ciziene@vsat.vrm.lt, Pagėgių pasienio rinktinėje – Irinai Zagorskienei, el. p. irina.zagorskiene@vsat.vrm.lt, Pakrančių apsaugos pasienio rinktinėje – Vestai Flick, el. p. vesta.flick@vsat.vrm.lt.

10. Piešiniai gali būti piešti spalvotais pieštukais, flomasteriais, akvarele, guašu, kreidelėmis, tušu, kitokia arba mišria technika.

11. Piešinių formatas – A4 (210 x 297 mm) popieriaus ar kartono lapas.

12. Nuskenuoti arba nufotografuoti piešiniai JPG formatu perduodami pakomisėms elektroniniu paštu.

13. Siunčiant piešinius, būtina nurodyti šią informaciją: autoriaus vardą ir pavardę; klasę ir amžių; piešinio pavadinimą; mokymosi (ugdymo) įstaigos pavadinimą ir adresą; autoriaus dailės mokytoją, jo telefoną; tarnybos pasienio rinktinės pavadinimą. Darbų skaičius ribojamas, vienas konkurso dalyvis gali pateikti tik vieną savo piešinį.

14. Pakomisės iki 2024 m. spalio 29 d. išrenka abiejų amžiaus grupių nugalėtojus – po tris geriausiai įvertintus piešinius, iš viso šešis autorius.

15. Pakomisės nugalėtojų piešinius (jų skaitmenines versijas) iki 2024 m. lapkričio 4 d. perduoda tarnybos Pasieniečių mokyklos vyriausiajai specialistei Justynai Gečevskei, el. p. justyna.gecevske@vsat.vrm.lt, nemokama failų siuntimo platforma *wetransfer.com* arba kitomis elektroninėmis priemonėmis.

16. Komisija iki 2024 m. lapkričio 11 d. išrenka geriausius piešinius, kurie vėliau gali būti eksponuojami tarnybos Pasieniečių mokykloje.

17. Piešinių konkurso nugalėtojai paskelbiami iki 2024 m. lapkričio 14 d.

**V SKYRIUS**

**KONKURSO DALYVIŲ PIEŠINIŲ VERTINIMO KRITERIJAI**

18. Piešinių vertinimo kriterijai:

18.1. meniškumas, originalumas, dekoratyvumas;

18.2. atlikimo technika, išraiškingumas;

18.3. temos atitikimas.

**VI SKYRIUS**

**KONKURSO NUGALĖTOJŲ APDOVANOJIMAS**

19. Dviejose amžiaus grupėse apdovanojama po 3 nugalėtojus.

20. Prizai nugalėtojams perduodami per pakomisių narius, rinktinių bendruomenės pareigūnus.

**VII SKYRIUS**

**BAIGIAMOSIOS NUOSTATOS**

21. Komisijos sprendimas neprotokoluojamas ir neskundžiamas.

22. Informaciją apie konkurso organizavimą ir eigą teikia tarnybos Pasieniečių mokyklos vyriausioji specialistė Justyna Gečevskė, tel. 8 602 02527, el. p. justyna.gecevske@vsat.vrm.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_